ମହିଳାଙ୍କ ଝୁଲନ୍ତା ଉଲଗ୍ନ ମୃତଦେହ ଉଦ୍ଧାର, ଗଣଦୁଷ୍କର୍ମ ପରେ ହତ୍ୟା ! ସ୍ବାମୀ, ଶାଶୂ, ଶ୍ବଶୁର ଗିରଫ - Prameya News7\nମହିଳାଙ୍କ ଝୁଲନ୍ତା ଉଲଗ୍ନ ମୃତଦେହ ଉଦ୍ଧାର, ଗଣଦୁଷ୍କର୍ମ ପରେ ହତ୍ୟା ! ସ୍ବାମୀ, ଶାଶୂ, ଶ୍ବଶୁର ଗିରଫ\nଉନ୍ନା ୧୫।୧୧ଃ ହିମାଚଳ ପ୍ରଦେଶ ଉନ୍ନା ଜିଲ୍ଲାରେ ଅଜନୋଲି ଗାଁରେ ମହିଳାଙ୍କ ଝୁଲନ୍ତା ମୃତଦେହ ଉଦ୍ଧାର ହୋଇଛି । ମୃତଦେହ ଦେଖି ଗାଁ ଲୋକେ ପୋଲିସକୁ ଖବର ଦେଇଥିଲେ । ଘଟଣାସ୍ଥଳରେ ପୋଲିସ ପହଞ୍ଚି ମହିଳାଙ୍କ ମୃତଦେହ ଜବତ କରି ଘଟଣାର ତଦନ୍ତ ଜାରି ରଖିଛି । ଘଟଣାରେ ମହିଳାଙ୍କ ଶାଶୁ, ଶ୍ବଶୁର ଏବଂ ସ୍ବାମୀଙ୍କୁ ଗିରଫ କରିଛି ପୋଲିସ ।\nସୂଚନାଯୋଗ୍ୟ ଯେ, ହିମାଚଳ ପ୍ରଦେଶ ଉନ୍ନା ଜିଲ୍ଲାରେ ଅଜନୋଲି ଗାଁରେ ଏଭଳି ଅଭାବନୀୟ ଘଟଣା ଘଟିଛି । ଘରଠାରୁ କିଛି ଦୂରରେ ୨୭ବର୍ଷ ବୟସ୍କା ମିନାକ୍ଷୀଙ୍କ ମୃତଦେହ ଗାଁ ନିକଟ ଗଛରୁ ଝୁଲନ୍ତା ଅବସ୍ଥାରେ ଉଦ୍ଧାର ହୋଇଛି । ମୃତଦେହଟି ଉଲଗ୍ନ ଅବସ୍ଥାରେ ଉଦ୍ଧାର ହୋଇଛି । ସ୍ଥାନୀୟ ଲୋକ ପ୍ରଥମେ ତାଙ୍କ ପରିବାରଲୋକଙ୍କ ଖବର ଦେଇତିଲେ । ଘଟଣାସ୍ଥଳରେ ପରିବାର ଲୋକ ପହଞ୍ଚି ପୋଲିସକୁ ଖବର ଦେଇଥିଲେ । ପୋଲିସ ଘଟଣାସ୍ଥଳରେ ପହଞ୍ଚି ଶବ ଜବତ କରି ବ୍ୟବଚ୍ଛେଦ ପାଇଁ ମେଡିକାଲକୁ ପଠାଇଛି । ମୃତ ମହିଳାଙ୍କ ପୋଷାକ ନିକଟସ୍ଥ ଏକ ନାଳରୁ ଜବତ କରାଯାଇଛି । ମିନାକ୍ଷୀଙ୍କ ସହ ଗଣଦୁଷ୍କର୍ମ ପରେ ସେ ଆତ୍ମହତ୍ୟା କରିଛନ୍ତି ଅଥବା ଅଭିଯୁକ୍ତମାନେ ଗଣଦୁଷ୍କର୍ମ କରିବା ପରେ ତାଙ୍କୁ ହତ୍ୟା କରିଥିବା ସନ୍ଦେହ କରାଯାଉଛି ।\nମିନାକ୍ଷୀଙ୍କୁ ତାଙ୍କ ଶ୍ବଶୁରଘର ଲୋକେ ପ୍ରତାରିତ କରିବା ସହ ତାଙ୍କୁ ହତ୍ୟା କରିଛନ୍ତି ବୋଲି ତାଙ୍କ ଭାଇ ଅଭିଯୋଗ କରିଛନ୍ତି । ଅଭିଯୋଗ ଅନୁସାରେ ପୋଲିସ ଶ୍ବଶୁରଘର ଲୋକଙ୍କ ବିରୋଧରେ ମିନାକ୍ଷୀଙ୍କୁ ପ୍ରତାରିତ କରିବା ଏବଂ ତାଙ୍କୁ ଆତ୍ମହତ୍ୟା କରିବାକୁ ପ୍ରବର୍ତ୍ତାଇବା ଅଭିଯୋଗରେ ମାମଲା ରୁଜୁ କରିଛି । ଶ୍ବଶୁରଘରଲୋକଙ୍କ ବିରୋଧରେ ଆଇପିସି ଧାରା ୪୯୮ଏ, ୩୦୬ ଏବଂ ୩୪ରେ ମାମଲା ରୁଜୁ କରି ଶାଶୁ, ଶ୍ବଶୁର ଏବଂ ସ୍ବାମୀଙ୍କୁ ଗିରଫ କରିଛି ପୋଲିସ । ଘଟଣାର ଅଧିକ ତଦନ୍ତ ଜାରି ରଖିଛି ପୋଲିସ ।
